section_heading: WEC
paragraph_text: Nakon osvajanja naslova u Formuli V8 3.5 2017., Fittipaldi se pridružio prvenstvu FIA World Endurance Champoionship u LMP1 kategoriji. Momčad za koju je trebao voziti bila je DragonSpeed, u bolidu BR Engineering BR1 s Gibson GL458 4.5 L V8 motorom, a momčadski kolege su mu trebali biti Ben Hanley i Henrik Hedman. Sezona je sadržavala osam utrka: 6 sati Spa-Francorchampsa koja se trebala voziti 5. svibnja 2018., 24 sata Le Mansa koja se trebala voziti od 16. do 17. lipnja 2018., 6 sati Silverstonea, 6 sati Fujija, 6 sati Shanghaija, 1000 milja Sebringa, opet 6 sati Spa-Francorchampsa koja se trebala voziti 4. svibnja 2019., te završnu utrku na 24 sata Le Mansa koja se trebala voziti od 15. do 16. lipnja 2019.